Številka: 1100-18/2025-1630-1

Datum: 7. 4. 2025

Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, s spremembami in dopolnitvami), skladno z določbami Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) **Ministrstvo za kohezijo in regionalni razvoj**, objavlja javno objavo za zasedbo prostega strokovno-tehničnega delovnega mesta za nedoločen čas, s polnim delovnim časom, s šestmesečnim poskusnim delom

**DOKUMENTALIST VI, šifra DM 628, v Glavni pisarni, v Službi za splošne zadeve, v Sekretariatu**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* zaključeno najmanj višje strokovno izobraževanje,
* znanje uradnega jezika.

**Naloge delovnega mesta so:**

* razvrščanje, klasifikacija in odprava dokumentarnega gradiva,
* urejanje dokumentarnega gradiva,
* vodenje zahtevnejših seznamov in pregledov,
* izdelovanje zahtevnejših gradiv s strokovnega področja,
* opravljanje drugih nalog po navodilih nadrejenega.

**Prednost pri izbiri bodo imeli kandidati z izkazanimi izkušnjami na področju**:

* dela v Glavni pisarni,
* poznavanje informacijskega sistema Krpan,
* poznavanja informacijskega sistema Mferac.

**Prijava na prosto delovno mesto mora vsebovati:**

**1.** **obrazec za prijavo**, ki je priloga te javne objave in iz katerega mora biti razvidno:

* izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena);

**2. pisno izjavo, da:**

* za namen tega postopka dovoljuje Ministrstvu za kohezijo in regionalni razvoj pridobitev podatkov iz prejšnje točke iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

**Obrazec za prijavo** je obvezna sestavina prijavne vloge posameznega kandidata. Potrebno je natančno izpolniti vsako rubriko. Oblike obrazca ni dovoljeno spreminjati, lahko pa se po potrebi razširi. Zaželeno je, da se prijavnemu obrazcu priloži tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat bo opravljal delo na strokovno-tehničnem delovnem mestu Dokumentalist VI. Z izbranim kandidatom bo sklenjeno delovno razmerje za nedoločen čas, s polnim delovnim časom in šestmesečnim poskusnim delom.

Izbrani kandidat bo delo opravljal v prostorih Ministrstva za kohezijo in regionalni razvoj, Kotnikova ulica 5, 1000 Ljubljana.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 140/10) uvrstile samo popolne in pravočasno prispele prijave in samo kandidati, ki izpolnjujejo natečajne pogoje.

Kandidat vloži prijavo v pisni obliki na priloženem obrazcu »Vloga za zaposlitev, št. 1100-18/2025-1630«, ki jo pošlje v zaprti ovojnici z označbo: »za javno objavo št. 1100-18/2025-1630 – Dokumentalist VI, šifra DM 628, na naslov: Ministrstvo za kohezijo in regionalni razvoj, Kotnikova 5, 1000 Ljubljana, in sicer  **v roku 8 dni po objavi** na Zavodu RS za zaposlovanje in na enotnem spletnem portalu državne uprave https://www.gov.si. Za pisno obliko prijave se šteje tudi elektronska oblika, poslana na elektronski naslov: gp.mkrr@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Dodatne informacije o izvedbi postopka zaposlitve daje gospa Manica Zlatolas-Mirnik, telefon: 01 400 33 87, informacije o delovnem področju pa gospa Raduša Nedić, telefon: 01 400 36 69.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

**Maja Čepin**

**generalna sekretarka**

po pooblastilu št. 1001-55/2023-SVRK-38

z dne 22. 12. 2023

Priloga:

* obrazec »Vloga za zaposlitev št. 1100-18/2025-1630«